Pa en seun by plaashek geskiet, beroof | Maroela Media
Die polisie ondersoek 'n saak van gewapende roof nadat 'n pa en seun deur rowers op hul plaas in die omgewing van Walkerville, suid van Johannesburg, oorval is.
Albei het skietwonde tydens die voorval opgedoen en die pa moes na die hospitaal gehaas word.
Volgens Makhubele is pa en seun Woensdag by die plaashek oorval waarna die verdagtes die pa van sy beursie beroof en op die vlug geslaan het.
Russel Meiring, woordvoerder van ER24, het in 'n verklaring gesê pa én seun het albei 'n skietwond aan die bobeen gedurende die voorval opgedoen.
Volgens Meiring het pa en seun buite die plaashuis gesit met paramedici se aankoms op die toneel. Hoewel die seun se toestand in dié stadium stabiel was, was die pa in 'n ernstige toestand. Hy is pynmedikasie toegedien voordat albei na 'n private hospitaal gehaas is vir mediese behandeling.
Waar de kom al die geweere vandaan? Dit word soos America waar elke tweede ou 'n wapen het, en die ander het ses wapens. Ek het iewers gelees dat een van die gevaarlikste plekke vir aanval op 'n plaas is juis die in en uit hek. Tyd vir ietsie wat jy van 'n distansie kan klik, en dan as jy moelikheid gewaar net deur jaag?
Ons liewe president kan vinnig praat oor genderbase violence maar nie 1 keer gepraat oor plaasaanvalle en moorde op ons boere nie. Daai noem ek rassisties. Net sy nasie tel by hulle maar hulle vergeet van die moorde op die mense wat sorg dat hulle kan eet………..skies het vergeet dit kom nie van die boere af nie hulle koop dit mos by checkers en woolworths. Groot grap die regering van ons